**HÉVÍZ-BALATON AIRPORT**

**Korlátolt Felelősségű Társaság**

Társasági szerződés

(a módosításokkal egységes szerkezetben)

A **HÉVÍZ-BALATON AIRPORT Korlátolt Felelősségű Társaság** tagjai a következők szerint állapítják meg a társasági szerződés rendelkezéseit a 2025. október [\*] . napján kelt társasági szerződésmódosításnak ([\*] számú taggyűlési határozatok)megfelelő módosításokkal egységes szerkezetben (a változások ***dőlt és félkövér*** betűtípussal vannak jelölve).

1. **A Társaság cégneve**
   1. A Társaság cégneve: HÉVÍZ-BALATON AIRPORT Korlátolt Felelősségű Társaság
   2. A Társaság rövidített cégneve: HÉVÍZ-BALATON AIRPORT Kft.
2. **A Társaság székhelye, telephelye(i), fióktelepe(i):**

2.1. A Társaság székhelye: 8380 Hévíz, Kossuth Lajos utca 1.

2.2. A Társaság telephelye(i):[-](mailto:titkarsag@kiralyikastely.hu)

2.3.A Társaság fióktelepe(i):

8392 Zalavár, 05/17/A hrsz

8392 Sármellék, 047/16 hrsz

1. **A Társaság tagjai:**

3.1.Cégnév (név): Hévíz Város Önkormányzata

Cégjegyzékszám (nyilvántartási szám): PIR 734378

Székhely: 8380 Hévíz, Kossuth Lajos utca

Képviseli: Az önkormányzat mindenkori törvényes képviselője

3.2. Cégnév (név): Magyar Állam

Székhely: ***1357 Budapest, Kossuth tér 1-3.***

Képviseli (mint tulajdonosi joggyakorló):***Nemzetgazdasági Minisztérium (székhely:*** ***1011 Budapest, Vám utca 5-7.)***

1. **Társaság tevékenységi köre(i):**
   1. A felek a Társaság tevékenységi körét a Központi Statisztikai Hivatal által kiadott, a tevékenységek egységes ágazati osztályozási rendszere (TEÁOR’25) szerint a következőkben határozzák meg***:***
   2. A Társaság főtevékenysége:5223'25 Légi szállítást kiegészítő szolgáltatás
   3. A Társaság további tevékenységei:

2670’25 Optikai eszköz, mágneses, optikai adathordozó, fényképészeti berendezés gyártása

2731’25 Száloptikai kábel gyártása

2897’25 Additív gyártógép gyártása

2899’25 M.n.s. egyéb speciális gép gyártása

3031’25 Polgári légi, űrjármű gyártása

3320’25 Ipari gép, berendezés üzembe helyezése

4681’25 Üzem-, tüzelőanyag nagykereskedelme

4730’25 Gépjárműüzemanyag-kiskereskedelem

4792’25 Szakosodott kiskereskedelem közvetítése

4933’25 Igény szerinti személyszállítási szolgáltatás gépjárművezetővel

4941’25 Közúti áruszállítás

5110’25 Légi személyszállítás

5121’25 Légi áruszállítás

5210’25 Raktározás, tárolás

5221’25 Szárazföldi szállítást kiegészítő szolgáltatás

5224’25 Rakománykezelés

5225’25 Logisztikai szolgáltatás

5226’25 Egyéb, szállítást kiegészítő szolgáltatás

5231’25 Áruszállítási szolgáltatás közvetítése

5232’25 Személyszállítási szolgáltatás közvetítése

5510'25 Szállodai szolgáltatás

5540’25 Szálláshely-szolgáltatás közvetítése

5611’25 Éttermi vendéglátás

5612’25 Mozgó vendéglátás

5640’25 Étel és italszolgáltatás közvetítése

6310’25 Számítástechnikai infrastruktúra, adatfeldolgozás, tárhelyszolgáltatás és kapcsolódó szolgáltatások

6811’25 Saját tulajdonú ingatlan adásvétele

6820’25 Saját tulajdonú, bérelt ingatlan bérbeadása, üzemeltetése

7020’25 Üzletviteli, egyéb üzletvezetési tanácsadás

7311’25 Reklámügynöki tevékenység

7312’25 Médiareklám

7499’25 M.n.s. egyéb szakmai, tudományos, műszaki tevékenység

7711’25 Személygépjármű kölcsönzése

7712’25 Gépjárműkölcsönzés (3,5 tonna fölött)

7734’25 Vízi szállítóeszköz kölcsönzése

7735’25 Légi szállítóeszköz kölcsönzése

7739’25 Egyéb gép, tárgyi eszköz kölcsönzése

7751’25 Személygépjármű, lakóautó, pótkocsi kölcsönzésével kapcsolatos közvetítés

7911’25 Utazásközvetítés

7912’25 Utazásszervezés

7990’25 Egyéb foglalás

8230’25 Konferencia, kereskedelmi bemutató szervezése

8240’25 Egyéb üzletmenetet támogató szolgáltatás közvetítése

8559’25 M.n.s. egyéb oktatás

9329’25 M.n.s. szórakoztatás, szabadidős tevékenység

* 1. Amennyiben a Társaság által végzett tevékenységek bármelyike külön engedélyhez kötött, az adott tevékenység csak ezen engedély birtokában kezdhető meg és gyakorolható.

1. **A Társaság időtartama:**

5.1. A Társaság határozatlan időre alakul.

1. **A Társaság törzstőkéje**
   1. A Társaság törzstőkéje 53.000.000,- Ft, azaz ötvenhárommillió forint, amely teljes egészében pénzbeli vagyoni hozzájárulásból áll.
   2. A törzstőke teljesítésének megtörténtét az ügyvezető köteles a cégbíróságnak bejelenteni.
   3. Nem pénzbeli vagyoni hozzájárulás szolgáltatása esetén a taggyűlési határozathoz mellékelni kell könyvvizsgáló – aki nem lehet a Társaság állandó könyvvizsgálója – vagy az adott vagyontárgy értékeléséhez szükséges szakértelemmel rendelkező szakértő jelentését, amely tartalmazza a nem pénzbeli vagyoni hozzájárulás leírását, értékét, értékelését, az alkalmazott értékelési módszer ismertetését, az értékelést érintő új, befolyásoló körülmények felmerülését. A könyvvizsgálónak vagy szakértőnek a jelentésben nyilatkoznia kell arról, hogy a nem pénzbeli vagyoni hozzájárulásnak a ***tagok*** által előzetesen megállapított értéke egyensúlyban van-e az ellenében adandó részesedéssel, a törzstőke emelés mértékével.
   4. Nincs szükség könyvvizsgálói vagy szakértői jelentésre, ha a nem pénzbeli vagyoni hozzájárulást nyújtó Tag a szolgáltatás időpontjához képest három (3) hónapnál nem régebbi, könyvvizsgáló által ellenőrzött beszámolóval rendelkezik, amely a hozzájárulás tárgyát képező vagyontárgy értékét tartalmazza, vagy ha a nem pénzbeli vagyoni hozzájárulás olyan vagyontárgyakból áll, amelyeknek tőzsdén jegyzett ára van.
2. **A tagok törzsbetétjei:**

|  |  |
| --- | --- |
| 7.1. Cégnév (név): | **Hévíz Város Önkormányzata** |
| Törzsbetét összege: | 5.150.000, - Ft |
| Törzsbetét összetétele: | 100%-ban készpénz |
| 7.2. Cégnév (név): | **Magyar Állam** |
| Törzsbetét összege: | 47.850.000, - Ft |
| Törzsbetét összetétele: | 100%-ban készpénz |

1. **Az üzletrész**
   1. A törzsbetéthez kapcsolódó tagsági jogok és kötelezettségek összessége az üzletrész, amely a Társaság bejegyzésével keletkezik. Egy üzletrésznek több jogosultja is lehet, ezek a személyek a Társasággal szemben egy tagnak számítanak; jogaikat – ideértve a társasági szerződés megkötését is – csak közös képviselőjük útján gyakorolhatják, és a tagot terhelő kötelezettségekért egyetemlegesen kötelesek helytállni. A közös képviselőt a jogosultak maguk közül választják meg a tulajdoni hányaduk szerinti szavazati jog gyakorlásával.
   2. Az üzletrész a tagok törzsbetétjéhez igazodik.

Ennek megfelelően az üzletrészek megoszlása:

1. üzletrész: 90% Magyar Állam

2. üzletrész: 10% Hévíz Város Önkormányzata

1. **Az üzletrész átruházása, felosztása**
   1. Az üzletrész szabadon átruházható a Társaság tagjaira. Az üzletrész kívülálló személyekre kizárólag a taggyűlés hozzájárulásával ruházható át és csak akkor, ha a tag törzsbetétjét már teljes mértékben befizette. A tagot, a Társaságot, valamint a taggyűlés által kijelölt személyt - ebben a sorrendben - az átruházni kívánt üzletrészre elővásárlási jog illeti meg. A Társaság saját részére a törzstőkéjén felüli vagyonából vásárolhatja meg az üzletrészt. Ha a tag az átruházási szándék bejelentésétől számított 15 napon belül nem nyilatkozik, úgy kell tekinteni, hogy az elővásárlási jogával élni nem kíván. A Társaság vagy az általa kijelölt személy esetén a határidő a bejelentéstől számított 30 nap.
   2. A Társaság és tagja között létrejövő szerződést a szerződés aláírásától számított 30 napon belül a cégbíróságon a cégiratok közé letétbe kell helyezni.
   3. A Társaság köteles az okirat aláírásától számított 30 napon belül - a cégbírósághoz letétbe helyezés céljából - benyújtani azt az okiratot, amely bárki javára ingyenesen vagyont juttat, feltéve, hogy annak összege (értéke) az egymillió forintot meghaladja. Az összeghatár szempontjából a két éven belül ugyanannak a személynek, vagy szervezetnek nyújtott juttatásokat össze kell számítani.
2. **A nyereség felosztása**
   1. A Társaság saját tőkéjéből a tagok javára, azok tagsági jogviszonyára figyelemmel kifizetést a Társaság fennállása alatt kizárólag az előző üzleti évi adózott eredménnyel kiegészített szabad eredménytartalékból teljesíthet. Nem kerülhet sor kifizetésre, ha a Társaság helyesbített saját tőkéje nem éri el vagy a kifizetés következtében nem érné el a társaság törzstőkéjét, továbbá, ha a kifizetés veszélyeztetné a Társaság fizetőképességét.
   2. A tagot a Társaságnak a tag javára történő kifizetések céljából felosztható és a taggyűlés által felosztani rendelt saját tőkéjéből meghatározott összeg illeti meg.
   3. Az eredmény a tagok között a törzsbetétek arányában oszlik meg.
   4. Osztalékra az a tag jogosult, aki az osztalékfizetésről szóló döntés meghozatalának időpontjában a Társasággal szemben a tagsági jogai gyakorlására jogosult.
   5. Az ügyvezető jogosult osztalékelőleg fizetéséről határozni.
   6. A taggyűlés két, egymást követő beszámoló elfogadása közötti időszakban osztalékelőleg fizetéséről határozhat, ha
      * 1. közbenső mérleg alapján megállapítható, hogy a társaság rendelkezik osztalék fizetéséhez szükséges fedezettel;
        2. kifizetés nem haladja meg a közbenső mérlegben kimutatott adózott eredménnyel kiegészített szabad eredménytartalék összegét; és
        3. a Társaságnak a helyesbített saját tőkéje a kifizetés folytán nem csökken a törzstőke összege alá.

Osztalékelőleg fizetésére az ügyvezető tesz javaslatot a felügyelőbizottság előzetes jóváhagyásának beszerzését követően.

1. **A társaság taggyűlése**
   1. A Társaság legfőbb döntéshozó szerve a taggyűlés. A taggyűlést az ügyvezető hívja össze. A Társaság ügyvezetője és a felügyelőbizottság tagjai tanácskozási joggal részt vehetnek a taggyűlésen. A taggyűlést az ügyvezető vezeti.
   2. A taggyűlésre a tagokat a napirend közlésével kell meghívni. A meghívók elküldése és a taggyűlés napja között legalább 15 nap időköznek kell eltelnie.
   3. Ha a döntéshozó szerv ülését nem szabályszerűen hívták össze, az ülést akkor lehet megtartani, ha az ülésen valamennyi részvételre jogosult jelen van, és egyhangúlag hozzájárul az ülés megtartásához. A döntéshozó szerv ülésén a szabályszerűen közölt napirenden szereplő kérdésben hozható határozat, kivéve, ha valamennyi részvételre jogosult jelen van és a napirenden nem szereplő kérdés megtárgyalásához egyhangúlag hozzájárul.
   4. A nem szabályosan összehívott vagy megtartott ülésen elfogadott és ebből az okból érvénytelen határozat az elfogadásának időpontjára visszamenő hatállyal érvényessé válik, ha a határozatot az ülés napjától számított harminc napon belül valamennyi tag egyhangúlag érvényesnek ismeri el.
   5. A meghívót tértivevényes ajánlott levélben, vagy úgy kell kézbesíteni, hogy a kézbesítés megtörténte és a meghívó átvétele utóbb igazolható legyen. A taggyűlésre a meghívót, valamint írásbeli határozathozatal kezdeményezése esetén az előterjesztést és a határozati javaslatot, a tagok írásban közölt és az ügyvezető által rögzített e-mail címére – visszaigazoló üzenet automatikus kérésével – elektronikus levél (e-mail) formájában is meg lehet küldeni. A meghívót tartalmazó elektronikus levelet – annak tartalmát, a feladót és címzettet, valamint a feladás és kézbesítés idejét is tartalmazó adatokkal együtt – a taggyűlés időpontjától számított egy évig meg kell őrizni. Bármelyik tag jogosult az általa megjelölt napirendi kérdés megtárgyalását kérni, ha javaslatát a taggyűlés előtt legalább három nappal ismerteti a tagokkal. A taggyűlést legalább évente egyszer össze kell hívni.
   6. A Társaság azon tagja vagy tagjai, akik együttesen a szavazati jogok legalább öt százalékával rendelkeznek - az ok és a cél megjelölésével - írásban bármikor kérhetik a taggyűlés összehívását. Ha az ügyvezető a kérelemnek nyolc napon belül nem tesz eleget, vagy ha nincs, akihez ezt a kérelmet intézhetnék, a tagok maguk hívhatják össze a taggyűlést.
   7. Azokban az esetekben, amikor a Polgári Törvénykönyvről szóló 2013. évi V. törvény (a továbbiakban: „**Ptk**.”) a Társaságot kötelezi arra, hogy közleményt tegyen közzé, a Társaság e kötelezettségének a Cégközlönyben tesz eleget.
   8. A taggyűlést a Társaság székhelyén kell megtartani. Ettől eltérni csak valamennyi tag előzetes hozzájárulásával lehet.
   9. A taggyűlés kizárólagos hatáskörébe tartozik:
   10. az állandó könyvvizsgáló véleménye, valamint a felügyelőbizottság írásos javaslata alapján a számviteli törvény szerinti éves beszámoló jóváhagyása;
   11. a Társaság jogutód nélküli megszűnésének, átalakulásának, egyesülésének, szétválásának elhatározása;

c) az ügyvezetőnek, a felügyelőbizottság tagjainak, a felügyelőbizottság elnökének és az állandó könyvvizsgálónak a megválasztása, visszahívása, díjazásának megállapítása, a könyvvizsgálóval kötendő megbízási szerződés főbb feltételeinek meghatározása, továbbá döntés a Társaság tagjával, az ügyvezetővel, a felügyelőbizottsági taggal vagy a Társaság könyvvizsgálójával szembeni kártérítési igény érvényesítéséről;

* 1. amennyiben az ügyvezető a Társasággal munkaviszonyban áll, felette az alapvető munkáltatói jogok gyakorlása, azaz a munkaviszony létesítése, módosítása, megszüntetése, továbbá a javadalmazás (ideértve a teljesítménybért vagy más juttatást is) meghatározása;
  2. döntés a Társasági szerződés módosításáról,
  3. döntés a Társaság Szervezeti és Működési Szabályzatának elfogadásáról és annak módosításáról;
  4. döntés a Társaság közbeszerzési szabályzatának, és kötelezettségvállalási szabályzatának elfogadásáról és módosításáról;
  5. döntés - ha a Ptk. másként nem rendelkezik - a törzstőke felemeléséről és leszállításáról;
  6. pótbefizetés elrendelése és visszatérítése;
  7. döntés a közbeszerzési terv és módosításának jóváhagyásáról;
  8. a felügyelőbizottság ügyrendjének jóváhagyása;
  9. a stratégiai, a három (3) éves (gördülő) és az éves üzleti tervek jóváhagyása;
  10. bármely 50 millió forintot elérő összegű hitel felvételének engedélyezése;
  11. a Társaság tulajdonában álló ingatlanok, tárgyi eszközök, értékpapírok, tulajdoni részesedést jelentő befektetések vagy vagyoni értékű jogok, követelések, egyéb vagyonelemek tulajdonjoga bármely jogcímen történő átruházásának, megterhelésének vagy azokra ilyen jogügyletet eredményező jog (ideértve a vételi, eladási és az elővásárlási jogot is) alapításának engedélyezése, amennyiben a jogügyletben érintett vagyon értéke az 50 millió forint összeget meghaladja;
  12. döntés minden olyan jogügyletről, amelyben a Társaság 50 millió forint összeget elérő vagy meghaladó mértékben vállalna kötelezettséget;
  13. Javadalmazási Szabályzat elfogadása és módosítása, amelyet annak elfogadásától számított harminc (30) napon belül a cégiratok közé letétbe kell helyezni (a köztulajdonban álló gazdasági társaságok takarékosabb működéséről szóló 2009. évi CXXII. törvény (a továbbiakban: Takarékos tv.) 5. § (3) bekezdés);
  14. döntés gazdálkodó szervezet alapításáról vagy megszüntetéséről, valamint gazdálkodó szervezetben történő részesedés megszerzésről vagy átruházásáról;
  15. üzletrész felosztásához való hozzájárulás és az üzletrész bevonásának elrendelése;
  16. tag kizárásának kezdeményezéséről való határozat, a tagok, az ügyvezetők, a felügyelőbizottsági tagok, illetve a könyvvizsgáló elleni követelések érvényesítése;
  17. a társaság beszámolójának, ügyvezetésének, gazdálkodásának könyvvizsgáló által történő megvizsgálásának elrendelése;
  18. a magához vont üzletrész tagok általi megvásárlásának elhatározása;
  19. elővásárlási jog gyakorlása a társaság által;
  20. az elővásárlásra jogosult személy kijelölése;
  21. az üzletrész kívülálló személyre történő átruházásánál a beleegyezés megadása,
  22. az olyan szerződés megkötésének jóváhagyása, amelyet a Társaság saját tagjával, ügyvezetőjével, felügyelőbizottsági tagjával, választott társasági könyvvizsgálójával vagy azok (közeli) hozzátartozójával köt;
  23. az alapításért felelős tagok, az ügyvezető és a felügyelő bizottsági tagok ellen kártérítési igény érvényesítése, továbbá intézkedés az ügyvezető ellen indított perekben a Társaság képviseletéről;
  24. hozzájárulás ahhoz, hogy a Társaság vezető tisztségviselője társasági részesedést szerezzen, illetve vezető tisztségviselő legyen olyan gazdasági társaságban, amely főtevékenységként ugyanolyan tevékenységet folytat, mint az a társaság, amelyben vezető tisztségviselő;
  25. döntés minden olyan kérdésben, amelyet jogszabály vagy a Társasági szerződés a taggyűlés kizárólagos hatáskörébe utal.
  26. Ahol a jelen Társasági szerződés 11.9. pontja értékhatárokat határoz meg, az értékhatár elérésének megállapítása tekintetében az ugyanazon jogügylet típusok értéke egy üzleti éven belül megkötött szerződések esetében összeszámítandó.
  27. Az érték megállapítása során a jogügyletben érintett könyvviteli, vagyonértékelés szerinti, illetve szerződéses vagy egyéb releváns érték közül mindig a magasabb, nettó értéket kell figyelembe venni.
  28. Határozott idejű jogügylet esetén a szerződés teljes időtartamára számított kötelezettség értékét kell figyelembe venni. Határozatlan idejű jogügylet esetén a jogügylet értéke, amennyiben a rendes felmondási idő egy év vagy az alatti, a kötelezettségvállalás egyéves értéke, amennyiben a felmondási idő az egy évet meghaladja a kötelezettségvállalás négy évre számított értéke.
  29. A taggyűlés kizárólagos hatáskörébe azokról a jogügyletekről szóló döntések tartoznak, amelyek az előírt értékhatárt önmagukban vagy az egy üzleti éven belüli összeszámítás szabályát figyelembe véve elérik, illetve meghaladják.
  30. Egy adott jogügylet módosításával, valamint megszüntetésével kapcsolatos döntés abban az esetben tartozik a jogügylet létesítéséről döntő szerv hatáskörébe, ha a módosítással vagy megszüntetéssel a Társaság által vállalt többlet-kötelezettség értéke eléri a jogviszony létesítésről döntő szerv hatáskörét megalapozó értékhatárt.
  31. A Társaság és tagja között létrejövő szerződést a szerződés aláírásától számított harminc napon belül a cégbíróságon a cégiratok közé letétbe kell helyezni, kivéve, ha a Társaság és a tag a Társaság tevékenységi körébe tartozó, a Társasági szerződés által meghatározott szokásos nagyságrendű szerződést köt, továbbá, ha az üzleti titok sérelmével járna. A Társaság tevékenységi körébe tartozó szokásos nagyságrendű szerződéseknek az 50.000.000 forint összeget meg nem haladó ügyletek minősülnek.
  32. A tagot meghatalmazással is lehet képviselni a taggyűlésen, a meghatalmazást közokiratba vagy teljes bizonyító erejű magánokiratba kell foglalni.
  33. A Taggyűlés akkor határozatképes, ha azon a leadható szavazatok több mint felét képviselő tag részt vesz. Ha a taggyűlés nem volt határozatképes, a megismételt taggyűlést 8 napon belül kell összehívni. A megismételt taggyűlés az eredeti napirenden szereplő ügyekben a jelenlévők által képviselt szavazati jog mértékétől függetlenül határozatképes. A taggyűlés és a megismételt taggyűlés között legalább három napnak kell eltelnie, de ez az időtartam nem lehet hosszabb tizenöt napnál.

* 1. A tagok a döntéshozó szerv ülésén szavazással hozzák meg határozataikat.
  2. A határozat meghozatalakor nem szavazhat az,

a) akit a határozat kötelezettség vagy felelősség alól mentesít vagy a jogi személy terhére másfajta előnyben részesít;

b) akivel a határozat szerint szerződést kell kötni;

c) aki ellen a határozat alapján pert kell indítani;

d) akinek olyan hozzátartozója érdekelt a döntésben, aki a jogi személynek nem tagja vagy alapítója;

e) aki a döntésben érdekelt más szervezettel többségi befolyáson alapuló kapcsolatban áll; vagy

f) aki egyébként személyesen érdekelt a döntésben.

* 1. A tagok határozatukat egyszerű többségével hozzák meg, kivéve, ha jogszabály vagy a jelen Társasági szerződés a döntés meghozatalához magasabb szavazati arányt, vagy egyhangú döntést kíván meg.
  2. Valamennyi tag egyhangú határozatára van szükség, ha a módosítás egyes tagok jogait hátrányosan érintené, vagy helyzetét terhesebbé tenné. Az e kérdésben való szavazásnál azok a tagok is szavazhatnak, akik egyébként szavazati joggal nem rendelkeznek.
  3. A taggyűlés 3/4-es szótöbbséggel hozott határozatára van szükség az alábbi kérdésekben:

1. a törzstőke felemelése és leszállítása,
2. a Társaság megszűnésének, átalakulásának, egyesülésének, beolvadásának és szétválásának elhatározása, valamint más gazdasági társaságok alapításáról, megszüntetéséről, illetve működő társaságba tagként való belépéséről, vagy átruházásról szóló döntés,
3. a Társaság jogutód nélküli megszűnésének elhatározásához,
4. a Társaság tulajdonában álló ingatlanok elidegenítéséhez, a Társaság használatában álló ingatlanok használati jogának olyan időtartamú átruházásához, amely a Társaság használati jogának időtartamával megegyező, amennyiben a döntés e kérdésekben a ***11.9. pont*** alapján taggyűlési hatáskörbe tartozik,
5. valamint a Ptk.-ban foglalt egyéb esetekben.
   1. A Felek megállapodnak abban, hogy a tagokat a taggyűlésen a törzsbetétek értékétől függetlenül a következő számú szavazat illeti meg:

|  |  |
| --- | --- |
| Hévíz Város Önkormányzata | 10 szavazat |
| Magyar Állam ***(tulajdonosi joggyakorló: Nemzetgazdasági Minisztérium)*** | 90 szavazat |

* 1. A taggyűlésről az ügyvezető jegyzőkönyvet készít. A jegyzőkönyvet az ügyvezető és a taggyűlésen ténylegesen jelenlévő, hitelesítőnek megválasztott tag írja alá.
  2. A jegyzőkönyv tartalmazza a taggyűlés helyét és idejét, a jelenlévőket és az általuk képviselt szavazati jog mértékét, továbbá a taggyűlésen lezajlott fontosabb eseményeket, nyilatkozatokat és a határozatokat, valamint az azokra leadott szavazatok és ellenszavazatok számát, valamint a szavazástól tartózkodókat vagy az abban részt nem vevőket.
  3. A jegyzőkönyvnek a meghozott határozatokat is - növekvő, folyamatos számsorrendben - tartalmaznia kell.
  4. A határozatokat haladéktalanul be kell vezetni a határozatok könyvébe, mert ez a határozatok érvényességének feltétele. Ennek a feladatnak az ellátása az ügyvezető kötelessége.
  5. A taggyűlési jegyzőkönyvbe, valamint a határozatok könyvébe bármelyik tag betekinthet és az azokban foglaltakról másolatot kérhet. Az írásos formában kiadott másolatot az ügyvezető aláírásával hitelesíti.

Írásbeli határozathozatal

* 1. A Társaságnál a taggyűlésre előterjesztett határozatokról írásbeli szavazás is tartható.
  2. Az ügyvezető jogosult írásbeli határozathozatalt kezdeményezni az előterjesztés és a határozat tervezetének a tagok részére történő megküldésével (meghívó). A tagok a tervezet kézhezvételétől számított legalább nyolc napos határidőn belül a megküldött szavazólap ügyvezető részére történő visszaküldésével szavaznak. A szavazásra megszabott határidő utolsó napját követő három napon belül - ha valamennyi tag szavazata ezt megelőzően érkezik meg, akkor az utolsó szavazat beérkezésének napjától számított három napon belül - az ügyvezető megállapítja a szavazás eredményét, és azt további három napon belül közli a tagokkal. A határozathozatal napja a szavazási határidő utolsó napja, ha valamennyi szavazat korábban beérkezik, akkor az utolsó szavazat beérkezésének napja.
  3. Az írásbeli határozathozatali eljárás akkor eredményes, ha legalább annyi szavazatot megküldenek az ügyvezető részére, amennyi szavazati jogot képviselő tag jelenléte a határozatképességéhez ülés tartása esetén szükséges lenne.

Konferencia taggyűlés

* 1. A taggyűlés elektronikus hírközlési eszköz (telefonkonferencia vagy videokonferencia útján) alkalmazásával is megtartható, feltéve, hogy a taggyűlésen részt vevő valamennyi fél korlátozás nélkül képes egymással kommunikálni.
  2. Minden taggyűlést úgy kell összehívni, hogy az elektronikus hírközlési eszköz útján történő részvétel lehetősége és a taggyűlés kizárólag elektronikus hírközlési eszköz útján történő megtartásának lehetősége is biztosított legyen.
  3. A taggyűlésen elektronikus hírközlési eszköz útján részt vevő tagot úgy kell tekinteni, mint aki személyesen vesz részt. Ennek őt a határozatképesség megállapításánál figyelembe kell venni és a szavazati jogát is gyakorolhatja.
  4. Az elektronikus hírközlési eszköz alkalmazásával tartott taggyűlés megkezdése előtt a tagok képviselői kötelesek a személyazonosságukat és a képviseleti jogosultságukat igazolni, és az ügyvezető köteles ennek tényéről és a felek kilétéről megbizonyosodni. A meghatalmazott útján való képviselet esetén a tag köteles a teljes bizonyító erejű magánokiratba foglalt meghatalmazást a taggyűlést megelőzően eredeti okiratban eljuttatni az ügyvezető, illetve másolatban a többi tag részére.
  5. Az elektronikus hírközlési eszköz alkalmazásával megtartott taggyűlés teljes anyagát az ügyvezető köteles rögzíteni és annak archiválásról gondoskodni. Az elektronikus hírközlési eszköz alkalmazásával tartott taggyűlésről jegyzőkönyvet kell készíteni, amelyet az ügyvezető az aláírásával hitelesít.

1. **Az ügyvezetés és a képviselet**
   1. Az ügyvezető megválasztása a taggyűlés hatásköre és az ügyvezetőt a taggyűlés határozatlan időre választja.
   2. A Társaság ügyvezetője:

Név: Benkő Attila

Lakcím: 2200 Monor, Liliom utca 84/4.

* 1. Az ügyvezető felett a taggyűlés kizárólagos hatáskörébe tartozó alapvető munkáltatói jogok kivételével az egyéb munkáltatói jogokat a Magyar Állam nevében a tulajdonosi jogokat gyakorló szervezet gyakorolja a taggyűlés felhatalmazása alapján.
  2. A Társaság ügyvezetője gyakorolja a munkáltatói jogokat a Társaság minden munkavállalója felett, ideértve az Mt. 208. § (1) bekezdése szerinti első számú vezető helyettesét, valamint az Mt. 208. § (2) bekezdésének hatálya alá tartozó munkavállalókat is, a részükre történő teljesítménykövetelmény és az ahhoz kapcsolódó juttatások (teljesítménybér vagy más juttatás) meghatározását is a tulajdonosi jogok gyakorlójának (taggyűlés) Mt. 207. § (5) bekezdése szerinti felhatalmazás alapján.
  3. Az ügyvezető önálló képviseleti joggal és cégjegyzési jogosultsággal rendelkezik az aláírási címpéldányban vagy ügyvéd által ellenjegyzett aláírásmintában foglaltak szerint. Az ügyvezető képviseli a Társaságot harmadik személyekkel szemben, valamint bíróságok és más hatóságok előtt.
  4. Az ügyvezetőt a 2007. évi CLII. törvény alapján vagyonnyilatkozat-tételi kötelezettség terheli.
  5. A nemzetbiztonsági szolgálatokról szóló 1995. évi CXXV. törvény 74. § ij) pontja alapján nemzetbiztonsági ellenőrzés hatálya alá eső személynek minősül az állami vagy a többségi állami tulajdonban lévő gazdálkodó szervezet vezető tisztségviselője, vezető állású munkavállalója.
  6. Az ügyvezető a Társaság munkaszervezetének, valamint napi operatív tevékenységének irányítását a jelen Társasági szerződésben, a taggyűlési határozatokban, a Társaság Szervezeti és Működési Szabályzatában, valamint egyéb belső szabályozásokban meghatározottak szerint látja el.
  7. Az ügyvezető hatásköre kiterjed minden olyan döntés meghozatalára, amely jogszabály, illetve a jelen Társasági szerződés értelmében nem tartozik más szerv vagy személy hatáskörébe
  8. Az ügyvezető hatásköre különösen:
     1. képviseli a Társaságot harmadik személyekkel szemben, bíróságok és más hatóságok előtt;
     2. kialakítja a Társaság munkaszervezetét;
     3. gondoskodik a Társaság üzleti könyveinek szabályszerű vezetéséről, nyilvántartási, elszámolási és adózási kötelezettségének teljesítéséről;
     4. elkészíti a Társaság Számviteli törvény szerinti beszámolóját, valamint az adózott eredmény felhasználására vonatkozó javaslatot taggyűlési jóváhagyásra történő előterjesztés érdekében;
     5. a felügyelőbizottság és az állandó könyvvizsgáló részére a törvényben meghatározott feladataik ellátása érdekében szükséges tájékoztatást megadja, a társaság irataiba, számviteli nyilvántartásaiba, könyveibe betekintést enged;
     6. megteszi a cégbírósági bejelentéseket, gondoskodik a Javadalmazási Szabályzatnak – figyelemmel a Takarékos tv. rendelkezéseiben foglaltakra – a taggyűlés általi elfogadástól számított 30 napon belül a cégiratok közé történő letétbe helyezéséről;
     7. dönt a Társaság munkavállalói részére cégjegyzési jogosultság biztosításáról, illetve visszavonásáról;
     8. jóváhagyja a Társaság taggyűlési jóváhagyást nem igénylő belső szabályzatait;
     9. a taggyűlés által hozott határozatokról folyamatos nyilvántartást vezet;
     10. a felügyelőbizottság által hozott határozatokat nyilvántartja;
     11. bármely hitelfelvétel engedélyezése, amennyiben a Társaság együttes hitelállománya a hitel felvételével legfeljebb 50 millió forint;
     12. a Társaság tulajdonában álló ingatlanok, tárgyi eszközök, értékpapírok, tulajdoni részesedést jelentő befektetések vagy vagyoni értékű jogok, követelések, egyéb vagyonelemek tulajdonjoga bármely jogcímen történő átruházásának, megterhelésének vagy azokra ilyen jogügyletet eredményező jog (ideértve a vételi, eladási és az elővásárlási jogot is) alapításának engedélyezése, amennyiben a jogügyletben érintett vagyon értéke legfeljebb 50 millió forint;
     13. döntés minden olyan jogügyletről, amelyben a Társaság legfeljebb 50 millió forint mértékben vállalna biztosítéki jellegű kötelezettséget, ideértve különösen az akkreditív nyitását, kötelezettként zálogjog alapítását, kezesség vállalását, tartozásátvállalást, garanciavállalást, jótállás vagy más hasonló kötelezettség vállalását;
     14. minden olyan, a fenti hatásköri szabályok alá nem tartozó, egyedi jogügyletben meghozott döntés, amelyhez kapcsolódó kötelezettségvállalás értéke legfeljebb 50 millió forint.

1. **A Társaság cégjegyzése**
   1. A cégjegyzés úgy történik, hogy a Társaság előírt, előnyomott, pecsételt vagy nyomtatott cégnevéhez:
2. az ügyvezető önállóan,
3. az ügyvezető által kijelölt 2 munkavállaló együttesen

írja a nevét a közjegyző által hitelesített aláírási címpéldánynak vagy ügyvéd által ellenjegyzett aláírásmintának megfelelően.

1. **Felügyelőbizottság**
   1. A Társaságnál három (3) tagú felügyelőbizottság működik. A felügyelőbizottság tagjainak megbízása 2026. december 31. napjáig szól. A felügyelőbizottsági tagok bármikor, indokolás nélkül visszahívhatók. A felügyelőbizottság saját tagjai közül választ elnököt.
   2. A Felek megállapodnak abban, hogy a Társaság működése során a felügyelőbizottsági tagok közül két fő megválasztására a Magyar Állam (tulajdonosi joggyakorló:***Nemzetgazdasági Minisztérium***) egy fő megválasztására pedig Hévíz Város Önkormányzata tesz javaslatot.
   3. **A Társaság felügyelőbizottságának tagjai:**

Név: Dr. Böröczky Zita

Lakcím: 8275 Balatonhenye, Szőlőhegy 500/2

Név: Juhász Szabolcs

Lakcím: 1163 Budapest, Ballada utca 14. 2. ajtó

Név: Dr. Horváth Viktória

Lakcím: 8360 Keszthely, Honvéd u. 20.

* 1. A felügyelőbizottság fő feladata, hogy az ügyvezetést a Társaság érdekeinek megóvása céljából ellenőrizze.
  2. A felügyelőbizottság testületként jár el. A felügyelőbizottság határozatképes, ha mindhárom tagja jelen van, határozatát egyszerű szótöbbséggel hozza, szavazategyenlőség esetén az indítvány elvetettnek tekintendő.
  3. A felügyelőbizottság üléseit a felügyelőbizottság elnöke hívja össze és vezeti. Az ülés összehívását az ok és a cél megjelölésével a Felügyelőbizottság két tagja, az ügyvezető vagy az állandó könyvvizsgáló írásban kérheti a felügyelőbizottság elnökétől, aki a kérelem kézhezvételét követően köteles intézkedni a felügyelőbizottság ülésének harminc (30) napon belüli időpontra történő összehívásáról.
  4. A felügyelőbizottság tagjai személyesen kötelesek eljárni, képviseletnek nincs helye.
  5. Indokolt esetben a Felügyelőbizottság a döntését ülés megtartása nélkül is meghozhatja.
  6. A felügyelőbizottság köteles a taggyűlés részére az ügyvezetés által benyújtott előterjesztéseket – a személyi kérdésekkel kapcsolatos előterjesztések kivételével – megvizsgálni és az ezekkel kapcsolatos álláspontját a taggyűléssel a felügyelőbizottság által hozott határozatokban ismertetni. A számviteli törvény szerinti beszámolóról és az adózott eredmény felhasználásáról a taggyűlés kizárólag a felügyelőbizottság írásbeli jelentésének birtokában határozhat.
  7. A felügyelőbizottság ellenőrzi a Társaság működését és gazdálkodását. Ennek során a Felügyelőbizottság a Társaság irataiba, számviteli nyilvántartásaiba, könyveibe betekinthet, az ügyvezetőtől és a Társaság munkavállalóitól felvilágosítást kérhet, a Társaság fizetési számláját, pénztárát, értékpapír- és áruállományát, valamint szerződéseit megvizsgálhatja és szakértővel megvizsgáltathatja. A kért felvilágosítást az ügyvezető vagy a munkavállaló tizenöt (15) napon belül, írásban köteles a felügyelőbizottság részére megadni. A felügyelőbizottság kiemelt feladata annak folyamatos figyelemmel kísérése, hogy a Társaság a rögzített célok szem előtt tartásával látja-e el tevékenységét.
  8. Ha a felügyelőbizottság ellenőrző tevékenységéhez szakértőket kíván igénybe venni, a felügyelőbizottság erre irányuló kérelmét az ügyvezetés köteles teljesíteni.
  9. A felügyelőbizottság köteles a taggyűlést tájékoztatni és döntést kezdeményezni, ha arról szerez tudomást, hogy

1. az ügyvezetés tevékenysége jogszabályba vagy a Társasági szerződésbe ütközik, ellentétes a taggyűlés által kiadott határozatokkal vagy egyébként sérti a Társaság érdekeit;
2. a Társaság működése során olyan jogszabálysértés vagy a Társaság érdekeit egyébként súlyosan sértő esemény (mulasztás) történt, amelynek megszüntetése, vagy következményeinek elhárítása, illetve enyhítése a taggyűlés döntését teszi szükségessé;
3. az ügyvezető felelősségét megalapozó tény merült fel.
   1. Ha a taggyűlés a törvényes működés helyreállítása érdekében a szükséges intézkedést nem teszi meg, a felügyelőbizottság köteles haladéktalanul értesíteni a törvényességi felügyeletet ellátó szervet.
   2. A felügyelőbizottság határozatairól a felügyelőbizottság elnöke nyilvántartást vezet.
   3. A felügyelőbizottság tagjait a 2007. évi CLII. törvény alapján vagyonnyilatkozat-tételi kötelezettség terheli.
   4. A nemzetbiztonsági szolgálatokról szóló 1995. évi CXXV. törvény 74. § ij) pontja alapján nemzetbiztonsági ellenőrzés hatálya alá eső személynek minősül az állami vagy a többségi állami tulajdonban lévő gazdálkodó szervezet felügyelőbizottságának tagja.
4. **Állandó könyvvizsgáló**
   1. A Társaság állandó könyvvizsgálója ***2030. május 31. napjáig*** a ***"***GM-AUDIT***"*** Könyvvizsgáló és Tanácsadó Korlátolt Felelősségű Társaság (székhely: 8360 Keszthely, Pipacs utca 4., cégjegyszékszám:20-09-066088, adószám: 13161758-2-20, amelyet képvisel és a könyvvizsgálatért személyében felelős könyvvizsgáló: Vecsera Jánosné (anyja születési neve: Hornok Erzsébet, kamarai nyilvántartási szám: 00586, lakcíme: 8360 Keszthely, Pipacs u. 4.)
   2. Az állandó könyvvizsgáló szervezetre, illetve a könyvvizsgáló személyére az ügyvezető a felügyelőbizottság egyetértésével tesz javaslatot a taggyűlés részére.
5. **Összeférhetetlenségi szabályok**
   1. A Társaság ügyvezetője és hozzátartozója nem választható meg a felügyelőbizottság tagjának, továbbá könyvvizsgálónak ilyen személy nem jelölhető.
   2. Azon ügyvezető, illetve felügyelőbizottsági tag megbízatását, illetve jogviszonyát, aki a vagyonnyilatkozat-tételi kötelezettségének a teljesítését megtagadja, meg kell szüntetni.
   3. Az ügyvezető és a felügyelőbizottság tagja - a nyilvánosan működő részvénytársaság részvénye kivételével - nem szerezhet társasági részesedést, és nem lehet vezető tisztségviselő, felügyelő bizottsági tag olyan jogi személyben, amely főtevékenységként ugyanolyan gazdasági tevékenységet folytat, mint a Társaság, kivéve, ha a taggyűlés ehhez hozzájárul. Ha az ügyvezető, felügyelőbizottsági tag új vezető tisztségviselői vagy felügyelő bizottsági tagsági megbízást fogad el, a tisztség elfogadásától számított tizenöt (15) napon belül köteles e tényről értesíteni azokat a társaságokat, ahol már vezető tisztségviselő vagy felügyelőbizottsági tag.
6. **A Társaság megszűnése**
   1. A Társaság megszűnik, ha
      1. a taggyűlés elhatározza a jogutód nélküli megszüntetését;
      2. a taggyűlés elhatározza a jogutódlással történő megszüntetését (átalakulás);
      3. cégbíróság elrendeli törlését;
      4. a bíróság felszámolási eljárás során megszünteti;
      5. jogszabály vagy egyéb tényállás megvalósulása esetére így rendelkezik.
   2. A Társaság jogutód nélküli megszűnése esetében a hitelezők kielégítése után fennmaradó vagyont a tagok között a vagyoni hozzájárulás arányában kell felosztani.

1. **Egyéb rendelkezések**
   1. Azokban az esetekben, amikor a Ptk. a Társaságot kötelezi arra, hogy közleményt tegyen közzé, a Társaság e kötelezettségének a Cégközlönyben tesz eleget.
   2. A Társasági szerződésben nem szabályozott kérdésekben a Ptk. rendelkezései és az egyéb vonatkozó jogszabályok az irányadók.

Kelt: Budapesten, ***2025. október [\*]***

**Záradék:**

**A cégnyilvánosságról, a bírósági cégeljárásról és a végelszámolásról szóló 2006. évi V. törvény 51. § (3) bekezdése alapján igazolom, hogy jelen Társasági Szerződés egységes szerkezetbe foglalt szövege megfelel a cégjegyzék és a 31/2025. (IX. 30.) NGM rendelet, az egyes állami tulajdonban álló gazdasági társaságok felett az államot megillető tulajdonosi jogok és kötelezettségek összességét gyakorló személyek kijelöléséről szóló 1/2022. (V. 26.) GFM rendelet 1. melléklet I. pont 3b. alpontja, valamint a 2025. október [\*]. napján kelt társasági szerződésmódosítás (****[\*] számú taggyűlési határozatok) alapján hatályos tartalmának. Az okiratból egyértelműen kitűnik, hogy az elkészítésére a társasági szerződés mely pontjának változása adott okot, így a módosított, hatályosított részek *vastag dőlt* betűvel vannak jelölve, továbbá a módosításoknak és törléseknek megfelelően a társasági szerződés számozásán is átvezetésre kerültek a változások, tekintettel a cégbejegyzési eljárás és a cégnyilvántartás egyes kérdéseiről szóló 21/2006 (V.18.) IM rendelet 10. § (5) bekezdésére.**

**A jelen egységes szerkezetbe foglalt társasági szerződést készítettem és ellenjegyzem Budapesten, az elektronikus aláírás dátuma szerinti napon:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Dr. Takács Éva ügyvéd**

**Takács, Kiss és Társai Ügyvédi Iroda**

**1054 Budapest, Szabadság tér 7.**

**Bank Center Irodaház Citi torony 6. em.**

**KASZ: 36069930**